הגר ינאי

הגר ינאי (נולדה בשנת 1972) היא סופרת ישראלית. הגר ינאי נולדה בקיבוץ ברקאי. בגיל 16 עברה לקיבוץ בית זרע. לאחר שירותה הצבאי עשתה שנתיים בקיבוץ הרדוף בלימודי אנתרופוסופיה. כשהחליטה שלא לדבוק בדרך הרוחנית האנתרופוסופית נסעה ליפן, שם עשתה שנה אצל מורה זן בטוקיו ואף עבדה כמארחת במועדוני הלילה. חלק מהתקופה ינאי שהתה במנזר זן באי קיושו, שם ניהלה רומן עם אבי המנזר. על פרשה זו כתבה בספרה הראשון "אישה באור". ינאי למדה לתואר ראשון בכתיבה יוצרת ותסריטאות בקמרה אובסקורה, ומחזיקה בתואר שני בספרות מאוניברסיטת בן-גוריון. עבדה כעיתונאית בחיים אחרים וכן במוסף הארץ. כמו כן עבדה במשך שנים כמבקרת ספרים בגלובס, וכמבקרת ספרים וקולנוע בערוץ השני. כיום היא עורכת ספרותית, מורה לכתיבה יוצרת, ומבקרת ספרים בגלי צה"ל ובערוץ הראשון. ספרה השני, "מכונת הנצח של אלכס" עוקב אחרי מסעה של חיילת מרדנית ברמת הגולן. החיילת, דובה, נמלטת מפני קצין צעיר ונמרץ שמנסה לשקם אותה, ומחפשת אחר אלכס, גאון פיזיקלי צעיר שבו הייתה מאוהבת בנעוריה ושמנסה להמציא את הפרפטואום מובילה. הספר היה מועמד לפרס ספיר לשנת 2006. ספרה השלישי של ינאי, "הלווייתן מבבל" הוא הראשון בטרילוגיית פנטזיה. הספר נכתב במטרה למקד את תשומת הלב בסוגת הפנטזיה, האהובה על ינאי, בשדה הספרות העברית. הספר עוקב אחר הרפתקאותיהם של האחים יונתן ואלה מרגוליס, שעוברים לעולם מקביל, ממלכת בבל, שם שולטת גילדת האחשדרפנים - רופאים-כוהנים אכזריים שחוששים מעליית הלווייתן האפל בן התהום. הספר שואב השראה מהמיתולוגיה היהודית, הבבלית והמזרח תיכונית. "הלווייתן מבבל" זכה בפרס גפן כספר הפנטזיה הישראלי המקורי הטוב ביותר לשנת 2007. ספרה הרביעי של ינאי, ספר המשך שני בטרילוגיית הלווייתן מבבל, "המים שבין העולמות", ראה אור בהוצאת כתר בפברואר 2008. הספר מתאר את תחילתו של הקרב הגדול על ממלכת בבל. ארבעת הגיבורים מהספר הראשון, האחים יונתן ואלה מרגוליס, הלל בן-שחר והנסיכה נין-אורמוז, עומדים במבחנים ובאתגרים קשים אף יותר. זכה בפרס גפן ונבחר לספר הפנטזיה הישראלי הטוב ביותר לשנת 2008. הספר השלישי בטרילוגיית הלווייתן יצא ב-2017 ונקרא "המסע אל לב התהום", בהוצאת מודן ואוקיינוס. גם ספר זה זכה בפרס גפן, לשנת 2018. עוד באותה שנה יצאה מהדורה מחודשת של כל הטרילוגיה "הלווייתן מבבל". זכתה בפרס ראש הממשלה לסופרים עבריים לשנת 2008. ינאי זכתה בפרס הספר המצטיין על שם דבורה עומר לשנת תשע"ט (2019) עבור ספרה "המסע אל לב התהום". ינאי מתגוררת ברעננה. נשואה לתסריטאי ערן בן יעקב ויחד הם מגדלים את בתו ושלוש בנותיהם המשותפות. אישה באור, ירושלים: כתר, 2001 (הספר בקטלוג ULI) מכונת הנצח של אלכס, ירושלים: כתר, 2004 (הספר בקטלוג ULI) מקום בטוח ללב, כנרת זמורה-ביתן, 2011 (הספר בקטלוג ULI) הלווייתן מבבל, ירושלים: כתר, 2006 (הספר בקטלוג ULI) המים שבין העולמות, ירושלים: כתר, 2008 (הספר בקטלוג ULI) המסע אל לב התהום, מודן ואוקיינוס, 2017 (הספר בקטלוג ULI) מילה וחוטפי החלומות, עם עובד, 2019 (הספר בקטלוג ULI) היקום מעבר לאופק – שיחות עם פרופסור חיים אשד, הוצאת ידיעות ספרים, דצמבר 2020 (הספר בקטלוג ULI) לכתוב ולהוציא לאור - מדריך עכשווי לכתיבת פרוזה ולפרסום ספרים, עם עובד, 2022. שם יש שושנים: סופרות ישראליות כותבות ארוטיקה, תל אביב: אלפא, 2003 (הספר בקטלוג ULI) ובאתי על החתום / אורית שחם-גובר, ירושלים: כתר, 2005 (הספר בקטלוג ULI) (ביחד עם דניאלה גורביץ') עם שתי הרגליים עמוק בעננים, תל אביב, גרף, 2009 (הספר בקטלוג ULI) אדית נסביט, הטירה הקסומה, תל אביב, סדרת הרפתקה: סופרים מתרגמים קלאסיקה, הוצאות אוקיינוס ומודן, 2009 (הספר בקטלוג ULI) א"ב וייט, החצוצרה של לואי, תל אביב, סדרת הרפתקה: סופרים מתרגמים קלאסיקה, הוצאות אוקיינוס ומודן, 2013 (הספר בקטלוג ULI) פרנסס הודג'סון ברנט, סוד הגן הנעלם, תל אביב, סדרת הרפתקה: סופרים מתרגמים קלאסיקה, הוצאות אוקיינוס ומודן, 2009 (הספר בקטלוג ULI) מדיה וקבצים בנושא הגר ינאי בוויקישיתוף אתר הלוויתן מבבל פרק מהספר הלווייתן מבבל הגר ינאי, ברשת החברתית פייסבוק הגר ינאי, ב"לקסיקון הספרות העברית החדשה" הגר ינאי, ב"לקסיקון הקשרים לספרות ישראלית" רשימת הפרסומים של הגר ינאי, בקטלוג הספרייה הלאומית הספרים של הגר ינאי, באתר "סימניה" הגר ינאי, במיזם "סופרים קוראים" של המרכז לספריות וספרות בישראל גון בן ארי, הוקוס פוקוס, באתר ynet, 16 במרץ 2008 אלי אשד‏, התיאוריה הסופית של הגר ינאי, באתר "המולטי יקום של אלי אשד", 18 בפברואר 2005 אלי אשד‏, בוראת העולמות :הגר ינאי ו"הלווייתן מבבל ", באתר "המולטי יקום של אלי אשד", 16 ביוני 2006 אלי אשד‏, על כרעי תרנגולת עמוק בין העננים, באתר "המולטי יקום של אלי אשד", 13 בפברואר 2010 עמיחי שלו, החדר שבין העולמות, באתר ynet, 7 בנובמבר 2008 הגר ינאי, מי אמר שאין פה פנטזיה?, באתר ynet, 6 בנובמבר 2007 עמיחי שלו, המטרה: ספר וגבר, באתר ynet, 10 בדצמבר 2009 אביגר פינקל, בשבחי הפנטזיה (על הגר ינאי) באתר "רשימות" ראיון שני: הגר ינאי חלק א', אתר פרס גפן, 29 באוגוסט 2009 הגר ינאי, ‏הגר ינאי ממליצה לכם על ספר, באתר ‏מאקו‏, 6 בנובמבר 2008 המקום הבטוח של הגר ינאי, באתר ynet, 31 בדצמבר 2011 צליל שרון, ‏אהבה בדור ה-f: "יודעים מה? זה יכול לקרות. אל תתייאשו", באתר ‏מאקו‏, 22 בפברואר 2012 איה אליה, "מגיל 8, בקיבוץ, שלחו אותי בקביעות לטיפול", באתר "ידיעות אחרונות", 20 באוקטובר 2017 עלית קרפטרילוגיית "הלווייתן מבבל": ספרות פנטזיה משובחת, לא רק לבני נוער, אתר הארץ, 16 בנובמבר 2017 הגר ינאי כותבת איך נראה השבוע שלה באתר בננות על כתביה: אלי אשד, העולם של בבל שונה מכל העולמות שאנו מכירים, באתר הארץ, 4 ביוני 2006 יורם קניוק, ויתור הוא כוח, באתר ynet, 30 בינואר 2005 - על "מכונת הנצח של אלכס" גילי בר-הלל, נפתולי בבל, באתר ynet, 26 ביוני 2006 - על "הלווייתן מבבל" לילך וולך, "הלוויתן מבבל" נושא את אג'נדת אהבת המלנכוליה בעולם פנטסטי מענג - על "הלווייתן מבבל" שחר אילן, על הספר 'המים שבין העולמות', באתר הארץ, 9 ביולי 2008 כנרת רובינשטיין, ‏בין פילוסופיה לטכנולוגיה: ספר הילדים שמבכה על אובדן הילדות, באתר מעריב אונליין, 6 באוקטובר 2019 הזוכים בפרס גפן לספרות מדע בדיוני ופנטזיה, באתר ynet, 2 בדצמבר 2007 מרב יודילוביץ', הוכרזו הזוכים בפרסי גפן לספרות מד"ב ופנטזיה, באתר ynet, 10 בדצמבר 2008